ເຈົ້າໜ້າທີ່ເທີກີ ຢຶດໜັງສືພິມ ທີ່ໃກ້ຊິດ ກັບນັກສອນ ສາສະໜາ ຝ່າຍຄ້ານ Gulen
ການເຄື່ອນໄຫວນີ້ ແມ່ນເປັນການປາບປາມ ໃນວົງກວ້າງ ຕໍ່ຄູ່ແຂ່ງທີ່ມີອິດທິພົນ ຂອງປະທານາທິບໍດີ Tayyip Erdogan.
ເຈົ້າໜ້າທີ່ ເທີກີ ໃນນະຄອນອິສຕັນບູລ ໄດ້ບຸກເຂົ້າໄປ ໃນຫ້ອງ ການຂອງໜັງສືພິມ Zaman ຊຶ່ງເປັນໜັງສືພິມທີ່ມີການພິມເຜີຍ ແຜ່ຫຼາຍທີ່ສຸດ ໃນເທີກີ ໃນການປາບປາມອົງການຂ່າວຕ່າງໆທີ່ ໃຫ້ການສະໜັບສະໜຸນຕໍ່ພັກການເມືອງ ຝ່າຍຄ້ານ ພວກປະທ້ວງ ໄດ້ໂຮມຊຸມນຸມກັນ ຢູ່ນອກປະຕູທາງເຂົ້າສຳນັກ ງານໃຫຍ່ ຂອງໜັງສືພິມດັ່ງກ່າວ ທີ່ນະຄອນອິສຕັນບູລ ໃນວັນ ສຸກວານນີ້ ເວລາຕຳຫຼວດທີ່ມີລະເບີດນ້ຳຕາ ແລະທໍ່ສີດນ້ຳ ໄດ້ ບຸກເຂົ້າໄປໃນຕຶກອາຄານເພື່ອຂັບໄລ່ບັນດາພະນັກງານທີ່ຢູ່ໃນ ນັ້ນອອກໄປແລະແຕ່ງຕັ້ງຜູ້ທີ່ສານໄດ້ມອບໝາຍໃຫ້ດູແລຊັບສິນ ແທນ ຫົວໜ້າບັນນາທິການ ທ່ານ Addulhamit Bilici ໄດ້ກ່າວຕໍ່ພວກພະນັກງານ ກ່ອນທີ່ຕຳ ຫຼວດຈະບຸກເຂົ້າໄປໃນຫ້ອງການ ໂດຍເອີ້ນວັນສຸກວານນີ້ວ່າ ເປັນມື້ທີ່ມືດມົນ ສຳລັບປະ ຊາທິປະໄຕ ການເຄື່ອນໄຫວດັ່ງກ່າວນີ້ ແມ່ນພົວພັນກັບການເຄື່ອນໄຫວ ຂອງລັດຖະບານ ເພື່ອປາບ ປາມພວກນັກຂ່າວແລະນັກສອນສາສະໜາອິສລາມຝ່າຍຄ້ານທ່ານ Fethullah Gulen ຊຶ່ງໃນເວລານີ້ພວມລີ້ໄພຢູ່ໃນສະຫະລັດ ພວກປະທ້ວງຢູ່ນອກຕຶກອາຄານ ພາກັນຮ້ອງໂຮຂຶ້ນວ່າ ວົງການຂ່າວທີ່ເສລີບໍ່ສາມາດທີ່ ຈະປິດໃຫ້ມິດຫງຽບໄດ້ ແລະກໍພາກັນໂບກທຸງຊາດຂອງເທີກີ ໜັງສືພິມສະບັບທີ່ອອກເປັນພາສາອັງກິດຂອງ Today’s Zaman ກ່າວວ່າພວກເຮົາກຳ ລັງກ້າວເຂົ້າສູ່ວັນເວລາທີ່ມືດມົນ ແລະໝົດຫວັງທີ່ສຸດ ເມື່ອເວົ້າເຖິງສິດເສລີພາບຂອງວົງ ການຂ່າວ ຊຶ່ງເປັນເກນມາດຕະຖານ ໃນການວັດແທກປະຊາທິປະໄຕແລະການປົກຄອງ ດ້ວຍຕົວບົດກົດໝາຍ ໜັງສືພິມສະບັບນີ້ຍັງກ່າວຕໍ່ໄປວ່າ ພວກປັນຍາຊົນ ພວກນັກທຸລະ ກິດ ພວກທີ່ມີຊື່ສຽງແລະບັນດາກຸ່ມສັງຄົມພົນລະເຮືອນໄດ້ຖືກປິດປາກປິດສຽງພ້ອມໆກັບ ບັນດາອົງການສື່ມວນຊົນແລະພວກນັກຂ່າວທັງຫລາຍ